BAHASA MALAYSIA                                                     

TAHUN  6

UJIAN AWAL TAHUN                                                                1996

NAMA : …………………………………

Arahan am

Tiap-tiap soalan diikuti oleh empat pilihan jawapan iaitu A, B, C, dan D. Antaranya ada satu sahaja jawapan yang betul.

Bulatkan atau tandakan jawapan yang betul itu.

Soalan 1 hingga soalan 5
Baca surat di bawah, kemudian jawab soalan-soalan berikutnya.

Setiausaha,

Persatuan Alam dan Manusia,

SRJK (C) Jinjang Selatan

52000 Kuala Lumpur.

Tuan Pengurus,

Syarikat Cahaya Maju,

14300 Pulau Pinang.









16 JUN 1995

Tuan,

Lawatan Sambil Belajar.

Dengan segala hormatnya dimaklumkan bahawa saya bagi pihak Persatuan Alam dan Manusia, Sekolah Rendah Jenis Kebangsaan ( Cina ) Jinjang Selatan bercadang untuk mengadakan lawatan sambil belajar ke kilang kelapa sawit tuan.

2. Kami bercadang untuk membuat lawatan ini pada 10 September 1995, pukul 10.00 pagi.  Lawatan tersebut merupakan satu daripada aktiviti tahunan persatuan ini.  Lawatan ini telah dipersetujui oleh Guru Besar kami.

3. Tujuan lawatan ini adalah untuk memberi peluang kepada ahli persatuan melihat sendiri bagaimana kelapa sawit diproses menjadi minyak. Setakat ini, kami hanya mengetahuinya melalui pelajaran Alam dan Manusia yang diajar oleh guru kami. Di samping itu, kami juga ingin mrngetahui bagaimana barang lain diproses di kilng tuan.

4. Rombongan kami terdiri daripada empat puluh tujuh orang. Murid lelaki seramai dua puluh orang dan murid perempuan dua puluh tiga orang. Empat orang guru penasihat akan menyertai kami.

5. Kami berharap pihak tuan sudi membenarkan kami melawat kilang tuan. Kami akan berasa bangga dan amat gembira jika permohonan kami ini mendapat pertimbangan yang sewajarnya. Bagi pihak persatuan ini, saya dahului dengan ucapan ribuan terima kasih atas kerjasama pihak tuan itu.

Sekian.

Yang benar,

Tan Chai
_________

( Tan Chai )

Setiausaha,

Persatuan Alam dan Manusia,

SRJK ( C ) Jinjang Selatan.

1. Apakah tujuan surat itu ditulis ?

A. Untuk menemui pengurus kilang Syarikat Cahaya Maju.

B. Untuk meminta kebenaran melawat Syarikat Cahaya Maju.

C. Untuk belajar cara memproses kelapa sawit Syarikat Cahaya Maju.

D. Untuk melihat kilang kelapa sawit Syarikat Cahaya Maju.

2. Berapa orangkah ahli Persatuan Alam dan Manusia itu yang akan menyertai rombongan tersebut ?

A.
20 orang

B.
23 orang

C.
43 orang

D.
47 orang

3. Siapakah penulis surat ini ?

A. Setiausaha Persatuan Alam dan Manusia SRJK  ( C )  Jinjang Selatan.

B. Anggota Persatuan Alam dan Manusia SRJK ( C ) Jinjang Selatan.

C. Guru Penasihat Persatuan Alam dan Manusia SRJK ( C ) Jinjang Selatan.

D. Guru Besar SRJK ( C ) Jinjang Selatan.

4. Semua perkara berikut berkaitan dengan lawatan itu kecuali

A.
menambahkan pengetahuan tentang memproses kelapa sawit.

B. memberi peluang kepada guru-guru bermesra dengan murid-murid.

C. memberi peluang kepada murid-murid melihat tempat baru.

D. memenuhi arahan guru besar.

5. Perkataan membenarkan dalam petikan di atas bermaksud

A.
menyokong
B.
menjemput
C.
mengizinkan
D.
menggalakkan

Soalan 6 hingga soalan 10.

Baca berita di bawah, kemudian jawab soalan-soalan berikutnya.


Ipoh 14 Februari – P . Dharmalingam dari Sekolah Jenis Kebangsaan ( Tamil ) Telok Intan telah menjadi johan dalam pertandingan Bercerita Antara Sekolah Jenis Kebangsaan Cina dan tamil bagi negeri Perak. Tan Boon Heng dari SRJK ( C ) Sungai Siput pula terpaksa berpuas hati mendapat tempat kedua walaupun telah memasuki pertandingan akhir beberapa kali sebelum ini.


Sebagai peserta pertama dalam pertandingan ini,  P. Dharmalingam telah menyampaikan sebuah cerita yang bertajuk “Budak Bijak” . Dia telah menyampaikan ceritanya dengan penuh perasaan sehingga dapat menarik perhatian pendengar yang hadir. Dia telah mendapat tepukan gemuruh sebaik-baik sahaja selesai menyampaikan ceritanya itu. Kelancarannya bercerita telah menyebabkan dia mendapat markah yang tertinggi.


Seramai 28 orang murid-murid telah berjaya memasuki pertandingan akhir yang diadakan di Dewan Indera Mulia, Ipoh. Menurut pengerusi pertandingan, Encik Ramasamy, sambutan murid sangat menggalakkan. Seramai 200 orang telah menyertai pertandingan bagi seluruh negeri Perak. Jumlah ini merupakan dua kali ganda daripada penyertaan pada tahun lalu.  Encik Ramasamy berharap penyertaan pada tahun hadapan akan bertambah lagi.


Petandingan akhir kali ini telah dirasmikan oleh Pengarah Pendidikan Negeri Perak. Beliau juga telah menyampaikan hadiah kepada para pemenang. Semua peserta yang layak ke pertandingan akhir mendapat cenderamata. Mereka juga menerima sijil penyertaan. Pemenang pertama pertandingan mendapat RM1000 manakala Naib Johan mendapat RM750 dan pemenang ketiga pula mendapat RM500.


Dalam ucapan penutupnya, Pengarah Pendidikan Negeri memuji persembahan yang ditunjukkan oleh semua peserta. Beliau berharap, pada tahun akan datang mutu persembahan akan meningkat lagi untuk melahirkan murid-murid yang lancar berbahasa Melayu dengan lebih ramai lagi.

6. Siapakah Tan Boon Heng ?

A. Peserta yang selalu berjaya ke peringkat akhir.

B. Pemenang pertama pertandingan bercerita peringkat negeri.

C. Murid terbaik Sekolah Rendah Jenis Kebangsaan Cina

D. Peserta yang paling pandai bercerita dalam Bahasa Melayu.

7. Apakah tujuan pertandingan itu diadakan ?

A. Untuk memilih pencerita yang terbaik.

B. Untuk mengenali Pengarah Pendidikan Negeri.

C. Untuk menyampaikan hadiah kepada pemenang.

D. Untuk mengeratkan hubungan murid sekolah Cina dan Tamil.

8. Apakah harapan pengerusi pertandingan tersebut ?

A. Bilangan murid yang pandai bercerita akan bertambah.

B. Bilangan sekolah yang mengambil bahagian akan meningkat.

C. Bilangan peserta melebihi 200 orang pada tahun hadapan.

D. Bilangan peserta bertambah dua kali ganda pada tahun hadapan.

9. Mengapakah P. Dharmalingam berjaya memenangi pertandingan itu ?

A. Kerana dia merupakan peserta pertama.

B. Kerana dia fasih menyampaikan cerita.

C. Kerana dia mendapat tepukan gemuruh.

D. Kerana dia dapat menarik perhatian penonton.

10. Apakah hadiah yang diterima oleh johan pertandingan itu ?

A. Sijil dan cenderamata.

B. Wang RM500, sijil dan cenderamata.

C. Wang RM700, sijil dan cenderamata.

D. Wang RM1000, sijil dan cenderamata.

Soalan 11 hingga soalan 15.

Baca petikan di bawah, kemudian jawab soalan-soalan berikutnya.


Semenjak zaman dahulu lagi sungai sangat penting kepada manusia. Banyak bahan sejarah dan ketinggalan seperti tempayan, pinggan-mangkuk, tulang manusia, kubur dan tapak perumahan telah dijumpai di tepi-tepi sungai. Ini membuktikan bahawa manusia tinggal di tepi sungai. Mereka menggunakan sungai untuk bergerak dari satu tempat ke satu tempat. Mereka juga mendapatkan bekalan air, ikan dan udang dari sungai. Sungai juga digunakan untuk menghanyutkan hasil-hasil hutan terutamanya kayu balak.


Pada zaman sekarang, manusia sudah kurang bergantung kepada sungai. Mungkin kerana sungai pada masa sekarang dijadikan tempat pembuangan segala jenis bahan buangan. Akibatnya, kebanyakan sungai di negara kita semakin tercemar. Sampah sarp dan air pembuangan dari kawasan perumahan yang padat dengan penduduk dialirkan ke dalam sungai. Di samping itu, lumpur dari kawasan bukit yang dibangunkan turut mengalir ke dalam sungai.


Untuk memulihkan sungai yang tercemar memerlukan wang yang banyak. Pemulihan juga memakan masa yang lama di samping memerlukan kerjasama daripada orang ramai. Beberapa langkah telah dijalankan oleh pihak kerajaan dan swasta bagi memulihkan keadaan ini. Antaranya mendalamkan sungai, membersihkan sungai daripada sampah sarap, membina benteng-benteng di tebing sungai serta meletakkan perangkap sampah dalam sungai.


Langkah-langkah ini telah menampakkan kejayaan. Kebanyakan sungai-sungai di tengah-tengah Bandaraya Kuala Lumpur bukan sahaja dibersihkan malah telah bertambah bersih. Pelbagai jenis ikan juga mula membiak. Yang lebih menggembirakan lagi ialah orang ramai telah pergi ke tepi sungai untuk berehat-rehat dan bersiar-siar dengan keluarga.

11. Mengapakah kebanyakan bahan sejarah terdapat di tepi-tepi sungai ?

A. Kerana orang dahulu menangkap ikan di sungai.

B. Kerana orang dahulu selalu berjumpa di tepi sungai.

C. Kerana orang dahulu tinggal di tepi sungai.

D. Kerana orang dahulu bekerja di tepi sungai.

12. Mengapakah kebanyakan sungai di negara kita tercemar ?

A. Kerana sungai dijadikan tempat pembuangan.

B. Kerana sungai digunakan untuk membawa kayu balak.

C. Kerana sungai dijadikan tempat untuk menangkap ikan.

D. Kerana sungai dijadikan jalan perhubungan.

13. Semua perkara berikut berkaitan dengan usaha memulihkan sungai  kecuali
A. memindahkan penduduk di tepi sungai ke tampat lain.

B. mendirikan benteng di tebing sungai.

C. memerangkap sampah di dalam sungai.

D. mengangkut sampah dari dalam sungai

14. Mengapakah tepi sungai sesuai dijadikan tempat berehat oleh masyarakat Kuala Lumpur ?

A. Kerana orang ramai digalakkan pergi ke kawasan itu.

B. Kerana banyak ikan mula membiak.

C. Kerana dasar sungai telah didalamkan.

D. Kerana kawasan di sekitarnya bersih.

15. Perkataan  menampakkan dalam petikan di atas sesuai digantikan dengan perkataan.

A.
melahirkan
B.
menunjukkan
C.
menandakan
D.
menyatakan

Soalan 16 hingga soalan 20.

Baca puisi di bawah, kemudian jawab soalan-soalan berikutnya.






Mengail ikan di tepi lombong,






Dapat seekor ikan haruan;






Jangan amalkan sikap sombong,






Kerana nanti dibenci kawan.

Hang Tuah pahlawan perkasa,






Nampak segak apabila berdiri;









Hidup perlu membuat jasa    









Kepada bangsa dan ibu pertiwi












Sungguh meriah hari raya,






Rakan sahabat menjamu selera









Ziarah-menziarahi  amalan mulia,









Eratkan persahabatan sepanjang masa.






Dayung perahu menuju haluan,









Membawa halia bersama rempah;






Kalau ilmu tidak diamalkan,









Umpama pohon tidak berbuah.












Bunga melur bunga di darat,






Bunga seroja di dalam baldi









Hina besi kerana karat,










Hina manusia tidak berbudi.


16. Sebagai manusia, kita hendaklah hidup

A.
berbakti kepada tanah air.


B.
berani seperti Hang Tuah.

C.
mengikut adat masyarakat.


D.
menyebarkan ilmu pengetahuan.

17. Mengapakah kita digalakkan saling mengunjungi ?

A.
Agar dapat membalas budi.

B.
Agar dapat menjamu selera.

C.
Agar dapat memeriahkan hari raya

D.
Agar dapat merapatkan persahabatan.

18. Orang yang berilmu tetapi tidak melaksanakan apa yang diketahui sama seperti

A.
besi yang berkarat.


B.
pokok tanpa buah.

C
perahu tiada haluan.


D.
manusia tidak berbudi.

19. Kesemua perkara berikut akan membawa kebaikan seseorang kecuali

A.
berbudi bahasa
B.
berhati mulia
C.
meninggi diri
D.
ramah mesra

20. Maksud amalan mulia dalam puisi di atas ialah

A.
tindakan yang sesuai


B.
perbuatan yang baik

C.
sikap yang diutamakan


D.
kelalaian yang digalakkan

Soalan 21 hingga soalan 40
Isikan tempat kosong dalam ayat-ayat di bawah dengan perkataan yang paling sesuai.

21.
Dalam kejadian tanah runtuh, pasukan __________ telah dapat mengeluarkan mangsa yang tertimbus.


A.
selamat

B.
terselamat
C.
penyelamat
D.
diselamatkan

22.        Mereka sedang __________ masalah kewangan Persatuan Ibu Bapa dan Guru.


A.
bincang

B.
membincangkan
C.
berbincang
D.
dibincangkan

23.        Nakhoda kapal itu tidak dapat __________ kapalnya lalu terlanggar batu karang.

A.
terkawal

B.
mengawal
C.
berkawal
D.
pengawal

24.        Perusahaan __________ bijih timah banyak terdapat di negeri itu.

A.
memancut
B.
membersih
C.
mengepam
D.
melombong

25.
Tuan rumah telah ___________ meja sebelum menghidangkan makanan kepada tetamunya.


A.
mengelap
B.
menarik

C.
membaiki
D.
mengecat

26.
Hujan lebat yang turun beberapa hari menyebabkan beberapa __________ jalan ditenggelami air.


A.
kerat

B.
buah

C.
pasang

D.
batang

27. Beberapa _________ tembakan meriam telah dilepaskan sebagai tanda keberangakatan tiba Yang di-Petuan Agong.

A.
das

B.
bilah

C.
butir

D.
pucuk

28. Saya membawa beberapa __________ pisang untuk diberikan kepada monyet di zoo.

A.
keping

B.
batang

C.
sisir

D.
ketul

29. Sifat Chandran yang suka __________ itu menyebabkan dia dihormati.

A.
membawa diri
B.
menjaga diri
C.
membangga diri
D.
merendah diri

30. Walaupun majlis makan malam itu masih belum tamat tetapi Encik Wong Ah Leng __________ kerana dia mendapat panggilan kecemasan.

A.
minta doa
B.
minta kasih
C.
minta diri
D.
minta jalan

31. Persatuan Matematik telah membuat __________ untuk memilih pengerusi yang baru.

A.
membuka suara
B.
pungutan suara
C.
penarik suara
D.
mengangkat suara

32. Dia sanggup bekerja keras __________ mencapai cita-citanya.

A.
sementara
B.
untuk

C.
kerana

D.
setelah

33. Nenek selalu bercerita kepada kami __________ pengalamannya pada zaman pemerintahan Jepun.

A.
dengan

B.
semasa

C.
daripada

D.
tentang

34. Keputusan peperiksaan sekolah itu bertambah baik __________ sekolah itu mendapat kelengkapan yang baru.

A.
akibat

B.
dengan

C.
sejak

D.
hingga

35. Tingkah lakunya yang __________ telah menjadi ikutan kepada kawan-kawannya.

A.
cergas

B.
rancak

C.
segak

D.
sopan

36. Kami berasa __________ melihat kebolehannya yang luar biasa itu.

A.
hairan

B.
 riang

C.
 tanah

D.
sayu

37. Pak Cik Seman mengasah parang panjangnya supaya __________.

A.
bersih

B.
tajam

C.
kilat

D.
nipis

38. Penglihatan Kek Wah menjadi __________ semenjak dia diserang demam panas.

A.
kabur

B.
kuyu

C.
lemah

D. 
layu

39. Orang ramai yang sedang berjalan di padang itu lari __________ apabila hujan lebat turun dengan tiba-tiba.

A.
letih-lesu
B.
lintang-pukang
C.
simpang-siur
D.
compang-camping

40. Suasana di pasar besar itu __________ dengan suara pembeli dan penjual.

A.
riang-ria

B.
jerit-pekik
C.
tinggi-rendah
D.
riuh-rendah

Soalan 41 hingga soalan 43.

Pilih ayat yang sama madsud dengan ayt yang bergaris.

41. “Mari makan sate di Gerai Tasmin itu,”  kata Ah Chin kepada rakannya.
A. Ah Chin mengajak rakannya makan di gerai sate Tasmin

B. Ah Chin mengajak rakannya makan sate di gerai Tasmin.

C. Rakannya diajak oleh Ah chin supaya makan sate di gerai Tasmin.

D. Rakannya di gerai Tasmin diajak oleh Ah Chai makan sate.

42. “Ibu saya pergi ke majlis kenduri di rumah pak cik saya,”  kata Amirul kepada Muthu.
A. Amirul memberitahu Muthu bahawa ibunya menghadiri jamuan kenduri di rumah pak ciknya.

B. Amirul memberitahu Muthu bahawa ibunya dan pak ciknya menghadiri jamuan di rumahnya.

C. Amirul menjelaskan kepada Muthu bahawa ibunya pergi ke majlis kenduri pak cik Muthu di rumahnya.

D. Amirul menjelaskan kepada Muthu di rumahnya bahawa ibu pak ciknya pergi ke majlis kenduri

43. “Kamu hendaklah sentiasa membantu orang yang dalam kesusahan,” kata nenek kepada cucunya.
A. Nenek berpesan kepadanya agar cucunya selalu menolong orang yang dalam kesusahan.

B. Nenek berpesan agar kamu selalu menolong cucunya yang dalam kesusahan.

C. Nenek berpesan kepada cucunya yang dalam kesusahan supaya meminta tolong.

D. Nenek berpesan kepada cucunya agar dia bersedia menolong sesiapa sahaja yang dalam kesusahan.

Soalan 44 hingga soalan 45.

Pilih jawapan yang betul bagi ayat tanya di bawah.

44. Guru itu bertanya,  “Bagaimanakah kamu mendapatkan air pada musim kemaraunya?”

Ahmad menjawab, “_________________________________________________.”

A. Pada musim kemarau memang susah mendapatkan air

B. Saya mendapat air dari lori Jabatan Bekalan Air

C. Saya sangat memerlukan air pada musim kemarau

D. Kamu boleh mendapatkan air daripada Jabatan Bekalan Air

45. “Mengapakah kita perlu makan buah-buahan ?” tanya Arumugam kepada kakaknya.

Jawab kakaknya, “__________________________________________________.”

A. Banyak buah-buahan dijual di pasar

B. Petani banyak menanam pokok buah-buahan

C. Harga buah-buahan murah

D. Buah-buahan mengandungi vitamin.

Soalan 46 hingga soalan 48.

Pilih soalan yang paling sesuai bagi ayat yang bergaris.

46. Iban, Melanau, Bidayuh, Kelabit, Kayan dan Penan merupakan suku kaum yang tinggal di Sarawak.
A. Mengapakah suku kaum banyak tinggal di Sarawak ?

B. Apakah suku kaum yang tinggal di negeri Sarawak ?

C. Di manakah tempat kediaman suku kaum di Sarawak ?

D. Bagaimanakah suku kaum di Sarawak tinggal ?

47. Perpustakaan Awam Negara telah melancarkan kempen keahlian pada Mac yang lalu.
A. Siapakah yang melancarkan kempen keahlian  Perpustakaan Awam Negara ?

B. Apakah yang dilancarkan oleh Perpustakaan Awam Negara ?

C. Mengapakah kempen keahlian dilancarkan oleh Perpustakaan Awam Negara ?

D. Bilakah kempen keahlian dilancarkan oleh Perpustakaan Awam Negara ?

48. Saya telah bermain bersungguh-sungguh bagi memenangi perlawanaan itu.
A. Adakah kamu yang memenangi pertandingan itu ?

B. Apakah perasaan kamu semasa dalam pertandingan itu ?

C. Bagaimanakah kamu memenangi pertandingan itu ?

D. Bilakah kamu bermain bersungguh-sungguh ?

Soalan 49 hingga soalan 50.

Pilih ayat-ayat yang menggunakan perkataan bergaris dengan betul.

49.
i.
Leela mendapati soalan inilah yang paling susah.

ii. Orang yang paling saya sayangi ialah ibu bapa saya.

iii. Jangan paling ketika orang sedang bercakap dengan kita.

iv. Boon Seong paling dipilih untuk menjadi Ketus Murid.

A.
i  dan  ii sahaja



B.
ii  dan  iv  sahaja

C.
i,  ii  dan  iii  sahaja


D.
ii,  iii dan  iv  sahaja.

50.
i.
Perkara itu sudah terlalu selama sepuluh tahun tetapi masih dalam ingatan.

ii. Budak itu terlalu datang ke rumah saya pada masa cuti sekolah.

iii. Oleh kerana dia terlalu ingin akan barang itu, dia sanggup menyimpan wang belanjanya.

iv. Dia terlalu gembira kerana lulus dengan cemerlang di dalam peperiksaan hingga menitiskan air mata.

A.
i  dan  ii  sahaja



B.
ii  dan  iv  sahaja

C.
iii  dan  iv  sahaja



D.
ii,  iii  dan  iv  sahaja

